भोजपुरी लोक गायिकी के मजगर नाम दिनेश लाल यादव आ पवन सिंह एह साल एक बेर फेर शानदार शुरुआत कइले बाड़े. पिछला शुक के रिलीज भइल एह लोग के फिलिम “खून पसीना” बॉक्स ऑफिस पर शानदार ओपनिंग लिहलसि. बाला भाई निर्मित आ रमाकांत प्रसाद निर्देशित एह फिल्म के प्रस्तुतकर्ता हउवें निरहुआ इंटरटेनमेंट.
निरहुआ आ पवन सिंह दुनु एह फिल्म के मुख्य भूमिका में बावे लोग आ साथ में बाड़ी मोनालिसा आ प्रिया शर्मा. शुक तीन फरवरी के “खुन पसीना” बिहार आ मुंबई में एके साथ रिलीज कइल गइल. बिहार में पचास गो थियेटर में आ मुंबई का तीस गो में. एह फिल्म के अबही तकले के सबले महँग भोजपुरी फिलिम बतावल जात बा.
पवन सिंह पुलिस इन्स्पेक्टर के भूमिका में पसीना बहा के मंजिल पावे खातिर जब कि निरहुआ एह खातिर खून बहावे का राह पर बाड़े, खून आ पसीना के एह जंग में जीत पसीना के होत बा. अपना शानदार शुरुवात से उत्साहित पवन सिंह एकरा के दर्शकन के अपना खातिर नेह बतवले बाड़े.
(प्रशांत निशांत आ अपना न्यूज के भेजल रपटन का आधार पर)
bho_Deva bho_Deva bho_Deva bho_Deva